
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 64 

2 Μαρτίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδί¬ 
ου στα Ο.Τ. 216 και ΚΧ - πλατεία 217 της δημοτι¬ 
κής ενότητας Λουτρακιού - Περαχώρας του δή¬ 
μου Λουτρακιού - Αγ. Θεοδώρων (ν. Κορινθίας) 
και επιβολή προκηπίου. 1 

ΑΠΟΦΑΣΕΙΣ 

Χαρακτηρισμός ως διατηρητέου του κτηριακού συ¬ 
γκροτήματος με τη δεξαμενή της πρώην Αλευ¬ 
ροβιομηχανίας 3.Α.Μ.Ι.Θ.Α. στην θέση Κόβα στην 
οδό Αυστραλίας 76 στο Ο.Τ. 195 στην πόλη της 
Ρόδου, φερόμενο ως ιδιοκτησία «Ιωάννης Κυπριά- 
δης Ρίπαποσ 03Γ Α.Ε.Β.Ε» και καθορισμός ειδικών 
όρων και περιορισμών δόμησης αυτού. 2 

Χαρακτηρισμός ως μνημείου του πρώην Σχολικού 
Κτηρίου στην τέως Κοινότητα Δροσοπηγής, Δή¬ 
μου Ανατολικής Μάνης, Περιφερειακής Ενότητας 
Λακωνίας (Ν. Λακωνίας), Περιφέρειας Πελοπον- 
νήσου, φερομένης ιδιοκτησίας Ενορίας Δροσο¬ 
πηγής Γ υθείου. 3 


ΔΙ ΑΤΑΓΜΑΤ Α 

(ΐ) 

Τροποποίηση του εγκεκριμένου ρυμοτομικού σχεδίου στα 
Ο.Τ. 216 και ΚΧ - πλατεία 217 της δημοτικής ενότητας 
Λουτρακιού - Περαχώρας του δήμου Λουτρακιού - Αγ. 
Θεοδώρων (ν. Κορινθίας) και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2 και 6), 154 
και 160 (παρ. 1 και 2) του Κώδικα Βασικής Πολεοδομι- 
κής Νομοθεσίας (Κ.Β.Π.Ν.) που κυρώθηκε με το άρθρο 
μόνο του από 14.7.1999 π.δ/τος (Δ’ 580), όπως το άρθρο 
154 συμπληρώθηκε με την παρ. 3 του άρθρου 13 του 
ν.3212/2003 (Α'308). 


2. Τις διατάξεις του άρθρου 3 (παρ. 1) του ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

3. Τις διατάξεις της παρ. 4α του άρθρου 29 του 
ν.2831/2000 «Τροποποίηση των διατάξεων του ν. 1557/1985 
«Γενικός Οικοδομικός Κανονισμός» και άλλες πολεο- 
δομικές διατάξεις» (Α' 140), όπως αντικαταστάθηκε με 
το όρθρο 10 του ν.3044/2002 «Μεταφορά Συντελεστή 
Δόμησης και ρυθμίσεις άλλων θεμάτων αρμοδιότητας 
Υπουργείου Περιβάλλοντος, Χωροταξίας και Δημοσίων 
Έργων» (Α' 197). 

4. Τις διατάξεις της παρ. 2 του άρθρου 20 του ν.2508/ 
1997, όπως τροποποιήθηκε με την παρ. 5 του άρθρου 11 
του ν.3212/2003 «Άδεια δόμησης, πολεοδομικές και άλλες 
διατάξεις θεμάτων αρμοδιότητας του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 308). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

6. Τ ις διατάξεις των άρθρων 1,2,283 και 286 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης -Πρόγραμμα Καλλικράτης» 
(Α' 87) και του άρθρου 1ου της υπ’ αριθμ. 45892/11.8.2010 
απόφασης του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Πρωτοβάθμιοι και 
Δευτεροβάθμιοι Οργανισμοί Τοπικής Αυτοδιοίκησης 
της Χώρας κ.λπ.» (Β' 1292/2010, διόρθωση σφάλματος 
Β' 1623/2010). 

7. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

8. Τ ις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221)». 

9. Την υπ’ αριθμ. Υ273/30.9.2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

10. Τις υπ’ αριθμ. 2084/2006 και 1995/2007 αποφάσεις 
του Συμβουλίου της Επικράτειας. 

11. Τις υτΐ αριθμ. 272/2009 και 274/2009 γνωμοδοτήσεις 
του δημοτικού συμβουλίου Λουτρακιού - Περαχώρας. 

12. Τις υπ’ αριθμ. 111/2010 και 13/2011 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

13. Το υπ’ αριθμ. 22404/17.12.2010 έγγραφο του δήμου 
Λουτρακιού -Περαχώρας και το γεγονός ότι παρήλθε 
άπρακτη η προθεσμία που προβλέπεται από τις διατά¬ 
ξεις της παραγρ. 3 του άρθρου 77 του Κώδικα Δήμων 
και Κοινοτήτων, ο οποίος κυρώθηκε με το άρθρο πρώτο 
του ν.3463/2006 (Α' 114). 

14. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

15. Τις 212 /2011 και 325/2011 γνωμοδοτήσεις του Συμ¬ 
βουλίου της Επικράτειας με πρόταση του Αναπληρω¬ 
τή Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου της δημοτικής ενότητας Λουτρακιού - 
Περαχώρας του δήμου Λουτρακιού - Αγ. Θεοδώρων (ν. 
Κορινθίας) με: 

α) την άρση της απαλλοτρίωσης στον ΚΧ - οδό μεταξύ 
του Ο.Τ. 216 και του ΚΧ - πλατεία 217 και τον καθορισμό 
οικοδομήσιμου χώρου (Ο.Τ. 216α) 

β) την μετατόπιση των ρυμοτομικών γραμμών του ΚΧ - 
πλατεία 217 και την κατάργηση και έγκριση οδών και 
πεζοδρόμων, όπως οι παραπάνω ρυθμίσεις φαίνονται 
στο σχετικό πρωτότυπο διάγραμμα σε κλίμακα 1:500 
που θεωρήθηκε από τον Προϊστάμενο της Διεύθυνσης 


Τοπογραφικών Εφαρμογών με την 233/2012 πράξη του 
και που αντίτυπο του σε φωτοσμίκρυνση δημοσιεύεται 
με το παρόν διάταγμα. 

Άρθρο 2 

Στην περιοχή της οποίας τροποποιείται το σχέδιο 
επιβάλλεται προκήπιο πλάτους δύο (2) και έξι (6) μέτρων, 
όπως φαίνεται στο διάγραμμα του άρθρου 1. 

Αρθρο 3 

1. Οι όροι και περιορισμοί δόμησης του καθοριζόμενου 
με το άρθρο 1 οικοδομήσιμου χώρου είναι οι οριζόμενοι 
με το από 25.6.1979 π.δ/γμα (Δ' 367). 

2. Στον παραπάνω οικοδομήσιμο χώρο επιτρέπονται 
οι χρήσεις τουρισμού -αναψυχής, σύμφωνα με το όρθρο 
8 του από 23.2.1987 π.δ/τος (Δ' 166). 

Άρθρο 4 

Επιβάλλεται εισφορά σε γη επιφάνειας 735,25 τ. μέτρων 
σύμφωνα με την παρ. 5 του άρθρου 11 του ν.3212/2003 (Α' 
308), όπως φαίνεται με στοιχεία ΑΕΘΔΑ, ΖΒΓΗΖ, ΕΖΙΚΕ 
ΚΑΙ ΘΘΗΘ στο διάγραμμα του άρθρου 1. 

Αρθρο 5 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 14 Φεβρουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθμ. ΔΠΕ/11307/2011 (2) 

Χαρακτηρισμός ως διατηρητέου του κτηριακού συ¬ 
γκροτήματος με τη δεξαμενή της πρώην Αλευρο¬ 
βιομηχανίας 3.Α.Μ.ΙΟ.Α. στην θέση Κόβα στην οδό 
Αυστραλίας 76 στο Ο.Τ. 195 στην πόλη της Ρόδου, 
φερόμενο ως ιδιοκτησία «Ιωάννης Κυπριάδης Ρίηεηοθ 
Ο&γ Α.Ε.Β.Ε» και καθορισμός ειδικών όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1577/85 “Γενικός Οικοδομικός 
Κανονισμός” (ΦΕΚ 210/Α/85) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
Ν. 2831/2000 «Τροποποίηση των διατάξεων του Ν. 1577/ 
85 “Γενικός Οικοδομικός Κανονισμός” και άλλες πολεο- 
δομικές διατάξεις» (ΦΕΚ 140/Α/13-6-2000) 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ/τος 63/2005 (Α'98). 

3. Το υπ' αριθ. 1/86 Π.Δ. “Καθορισμός αρμοδιοτήτων 
Υπουργείου Αιγαίου” (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού, όπως συμπλη¬ 
ρώθηκε με το 326/2000 Π.Δ. (ΦΕΚ 276/Α/13-6-2000) και 
ειδικότερα το άρθρο 2 αυτού. 

4. Το υπ’ αριθμ. 110/2001 Π.Δ. «Οργανισμός του Υπουρ¬ 
γείου Αιγαίου» (ΦΕΚ 101/Α/2001) και ειδικότερα το άρθρο 
5 αυτού όπως ισχύει. 

5. Το υπ’ αριθμ. 65/2011 Π.Δ. «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλασσίων Υπο¬ 
θέσεων Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (ΦΕΚ Α' 147). 

6. Την υπ’ αριθμ. 8555/27-11-90 κοινή απόφαση των 
Υπουργών Προεδρίας της Κυβέρνησης και Αιγαίου 
“Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάτα¬ 
ξης του άρθρου 81, παρ. 1 του Ν. 1892/90” (ΦΕΚ 741/Β/ 
29-11-90). 

7. Την υπ’ αριθμ. ΔΔΟ/Φ.101.22/8946/6-10-2011 απόφα¬ 
ση του Υπουργού Ανάπτυξης, Ανταγωνιστικότητας και 
Ναυτιλίας «Μεταβίβαση δικαιώματος υπογραφής «με 
εντολή Υπουργού» στο Γενικό Γραμματέα Αιγαίου και 
Νησιωτικής Πολιτικής του Υπουργείου Ανάπτυξης, Αντα¬ 
γωνιστικότητας και Ναυτιλίας» (ΦΕΚ 2258/Β/11-10-11) και 
ειδικότερα το άρθρο 1 παρ. 65 αυτού. 

8. Τον φάκελο του κτηριακού συγκροτήματος του 
θέματος ο οποίος μας διαβιβάστηκε με το αρ. πρωτ. 
ΤΡ/Φ.1520.01/35/117/14-4-2011 έγγραφό του Σ.Χ.Ο.Π. της 
Γ.Γ.Αι. & Ν.Π. του Ν. Δωδ/σου και έλαβε τον αρ. πρωτ. 
3618/18-4-2011 της Γ ενικής Γ ραμματείας Αιγαίου και Νη¬ 
σιωτικής Πολιτικής. 


9. Την από 16-11-2011 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος της 
Γ ενικής Γ ραμματείας Αιγαίου και Νησιωτικής Πολιτικής 
του Υπουργείου Ανάπτυξης, Ανταγωνιστικότητας και 
Ναυτιλίας, η οποία κοινοποιήθηκε στην ενδιαφερόμενη 
εταιρεία δια του μηχανικού Τιμόθεου Δ. Παρασκευά με 
το υπ’ αριθμ. ΔΠΕ/7655/17-11-2011 έγγραφό μας. 

10. Τις από 12-12-2011 Αντιρρήσεις με συνημμένα σχε¬ 
τικά έγγραφα της ενδιαφερόμενης εταιρείας «Ιωάννης 
Κυπριάδης Ρίπεποο Θηγ Α.Ε.Β.Ε», που έλαβαν τον αρ. 
πρωτ. 11307/14-12-2011 της Γ ενικής Γ ραμματείας Αιγαίου 
& Νησιωτικής Πολιτικής. 

11. Τις από Δεκέμβριος 2011 και 19-12-2011 εκθέσεις 
πραγματογνωμοσύνης των πολιτικών μηχανικών Αρι¬ 
στοτέλη Ηρακλείδη και Αντωνίου Ζουμπά, και Τσακίρη 
Τσαμπίκου, αντίστοιχα. 

12. Το υπ’ αριθμ. 504/2012 (ΟΙΚ)/3-2-2012 έγγραφο της 
Δ/νσης Πολεοδομικών Εφαρμογών του Δήμου Ρόδου 
(αρ. πρωτ. 1004/6-2-2012 της Γ.Γ.ΑΙ. & Ν.Π του Υπουργείου 
Ανάπτυξης, Ανταγωνιστικότητας και Ναυτιλίας). 

13. Τις από 16-2-2012 Παρατηρήσεις της Υπηρεσίας μας 
στις Αντιρρήσεις της ενδιαφερόμενης εταιρείας. 

14. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζεται ως διατηρητέο το κτηριακό συγκρό¬ 
τημα με τη δεξαμενή της πρώην Αλευροβιομηχανίας 
3.Α.Μ.ΙΟ.Α, φερόμενο ως ιδιοκτησία της εταιρείας «Ιω¬ 
άννης Κυπριάδης Ρίη3ηοθ Θβγ Α.Ε.Β.Ε» που βρίσκεται 
στην θέση Κόβα στην οδό Αυστραλίας 76 στο Ο.Τ. 195 
στην πόλη της Ρόδου, όπως σημειώνεται στο σχετικό 
τοπογραφικό διάγραμμα σε κλίμακα 1:500, που θεωρή¬ 
θηκε από την Αναπληρώτρια Προϊσταμένη της Διεύθυν¬ 
σης Περιβάλλοντος της Γενικής Γραμματείας Αιγαίου 
και Νησιωτικής Πολιτικής του Υπουργείου Ανάπτυξης, 
Ανταγωνιστικότητας και Ναυτιλίας με την υπ’ αριθμ. 
ΔΠΕ/11307/2011/2012 πράξη της και που συνοπτικό του 
αντίγραφο δημοσιεύεται με την παρούσα απόφαση, 
επειδή φέρει αξιόλογα μορφολογικά και αρχιτεκτονικά 
στοιχεία αντιπροσωπευτικά της βιομηχανικής αρχιτε¬ 
κτονικής της Ιταλικής περιόδου (μεσοπολέμου). 

2. Στο χαρακτηριζόμενο ως διατηρητέο κτηριακό 
συγκρότημα με τη δεξαμενή του, απαγορεύεται κάθε 
αφαίρεση, αλλοίωση ή καταστροφή των επί μέρους 
αρχιτεκτονικών στοιχείων του και των εν γένει λειτουρ¬ 
γικών και διακοσμητικών του στοιχείων. Οι προσθήκες 
στο ισόγειο επιτρέπεται να απομακρυνθούν, αποκαθι- 
στώντας το περίγραμμα της κάτοψης του ισογείου του 
κτηριακού συγκροτήματος. 

3. Επιτρέπεται η κατεδάφιση και επιβάλλεται η ανα- 
κατασκευή των τμημάτων του κτηριακού συγκροτή¬ 
ματος με τη δεξαμενή της πρώην Αλευροβιομηχανίας 
3.Α.Μ.ΙΟ.Α, που θα κριθούν επικινδύνως ετοιμόρροπα 
υπό την προϋπόθεση ό,τι πριν από την κατεδάφιση τους 
θα προηγηθεί πλήρης φωτογραφική και σχεδιαστική 
αποτύπωση. Η μελέτη των τμημάτων που θα ανακατα- 
σκευασθούν θα πρέπει να έχει τη σύμφωνη γνώμη του 
ΣΧΟΠ της Γ.Γ.ΑΙ. & Ν.Π του Ν. Δωδ/σου. 

4. Επιβάλλεται η αποκατάσταση του παραθύρου στην 
πρόσοψη του βόρειου όγκου σύμφωνα με την τυπο¬ 
λογία των υπολοίπων παραθύρων του, καθώς και η 

ανακατασκευή του κατεστραμμένου τμήματος (βορειο¬ 
δυτική γωνία του κτηριακού συγκροτήματος) μετά από 
τεκμηριωμένη μελέτη για να επανέλθει το κτηριακό 
συγκρότημα στην αρχική του μορφή. 

5. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, η 
εσωτερική διαρρύθμιση καθώς και επεμβάσεις στο εσω¬ 
τερικό για λόγους λειτουργικούς του χαρακτηριζόμενου 
ως διατηρητέου κτηριακού συγκροτήματος, εφόσον δεν 
αλλοιώνεται ο αρχιτεκτονικός του χαρακτήρας. 

6. Επιβάλλεται η επισκευή ή / και ανακατασκευή, αν 
αυτό απαιτείται, της υπάρχουσας δεξαμενής στην ανώ¬ 
τερη στάθμη του νότιου όγκου του κτηριακού συγκρο¬ 
τήματος χωρίς να αλλοιωθεί η θέση, η μορφολογία και 
τα υλικά της. 

7. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο χαρακτηριζόμενο ως δια¬ 
τηρητέο κτηριακό συγκρότημα. Επιτρέπεται μόνο η 
τοποθέτηση επιγραφών περιορισμένων διαστάσεων, 
που πληροφορούν για τυχόν χρήσεις των χώρων του 
κτηριακού συγκροτήματος. 

8. Για την ανέγερση προσθηκών στο χαρακτηριζόμενο 
ως διατηρητέο κτηριακό συγκρότημα με τη δεξαμενή 


του και για την ανέγερση νέων κτηρίων στον περι¬ 
βάλλοντα χώρο του, πριν την έκδοση της οικοδομικής 
άδειας, απαιτείται η γνωμοδότηση του ΣΧΟΠ της Γ.Γ.Αι.. 
& Ν.Π του Ν. Δωδ/σου και η έκδοση ειδικής υπουργικής 
απόφασης (ειδική ρύθμιση). 

9. Γ ια οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτηριακού συγκροτήματος και στον περιβάλλοντα χώρο 
του, καθώς και για την τοποθέτηση επιγραφών απαι¬ 
τείται η σύμφωνη γνώμη των αρμόδιων οργάνων της 
Γ ενικής Γ ραμματείας Αιγαίου και Νησιωτικής Πολιτικής 
του Υπουργείου Ανάπτυξης, Ανταγωνιστικότητας και 
Ναυτιλίας. 

10. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 16 Φεβρουάριου 2012 

Με εντολή Υπουργού 
Ο Γ ενικός Γ ραμματέας 
Αιγαίου και Νησιωτικής Πολιτικής 
ΔΗΜΗΤΡΗΣ ΧΑΛΚΙΩΤΗΣ 

ΓΕΝ. ΓΡΑΜΜΑΤΕΙΑ ΑΙΓΑΙΟΥ & ΝΗΣΙΩΤΙΚΗΣ ΠΟΛΙΤΙΚΗΣ 

Αριθμ. ΥΠΠΟΤ/ΔΝΣΑΚ/11169/181 (3) 

Χαρακτηρισμός ως μνημείου του πρώην Σχολικού 
Κτηρίου στην τέως Κοινότητα Δροσοπηγής, Δή¬ 
μου Ανατολικής Μάνης, Περιφερειακής Ενότητας 
Λακωνίας (Ν. Λακωνίας), Περιφέρειας Πελοποννή- 
σου, φερομένης ιδιοκτησίας Ενορίας Δροσοπηγής 
Γ υθείου. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 90 του Π.Δ. 63/2005 (ΦΕΚ 98/Α/22-04-2005) 
«Κωδικοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 
των κανονιστικών αυτών διατάξεων δεν προκαλείται δα¬ 
πάνη σε βάρος του Κρατικού προϋπολογισμού. 

β) το π.δ. 186/2009 «Συγχώνευση των Υπουργείων Πολι¬ 
τισμού και Τουριστικής Ανάπτυξης» (ΦΕΚ 213/Α/07-10-2009) 
και το π.δ. 110/2011 «Διορισμός Αντιπροέδρων της Κυβέρ¬ 
νησης, Υπουργών, Αναπληρωτών Υπουργών και Υφυπουρ¬ 
γών» (ΦΕΚ 243/Α/11-11-2011). 

γ) την υπ’ αριθμ. 121482/14-12-2011 απόφαση του Πρω¬ 
θυπουργού και του Υπουργού Πολιτισμού και Τουρισμού 
«Ανάθεση αρμοδιοτήτων στον Υφυπουργό Πολιτισμού και 
Τουρισμού Πέτρο Αλιβιζάτο» (Φ.Ε.Κ. 2820/14-12-2011). 

δ) του ν. 3028/02 (Φ.Ε.Κ. 153/Α/28-6-2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

ε) του ν. 2039/92 (Φ.Ε.Κ. 61 /Α/13-4-92) «περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 


στ) του π.δ. 191/2003 (ΦΕΚ 146/Α/13-6-2003) «περί Ορ¬ 
γανισμού του Υπουργείου Πολιτισμού». 

2. Την ΥΠΠΟ/ΔΟΕΠΥ/ΤΠΟΝΥΣ/15/ 3696/20-1-2004 Υπουρ¬ 
γική απόφαση «Μεταβίβαση αρμοδιοτήτων του Υπουργού 
Πολιτισμού στις Περιφερειακές....» (ΦΕΚ 70/Β/20-1 -2004) 
καθώς και την ΥΠΠΟ/ΔΟΕΠΥ/ΤΠΟΝΥΣ/14/3698/20-1-20Θ4 
Υπουργική απόφαση «Οργάνωση και λειτουργία των 
Συμβουλίων του Ν. 3028/2002» (ΦΕΚ 70/Β/20-1-2004). 

3. Την από 3-2-2011 εισήγηση της Διεύθυνσης Νεώτε- 
ρης και Σύγχρονης Αρχιτεκτονικής Κληρονομιάς και τα 
λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 31/ 
15-12-2011 (Θέμα 7°), αποφασίζουμε: 

Χαρακτηρίζουμε ως μνημείο το πρώην Σχολικό 
κτήριο στην τέως Κοινότητα Δροσοπηγής, Δήμου 
Ανατολικής Μάνης Περιφερειακής Ενότητας Λακω¬ 
νίας (Ν. Λακωνίας), Περιφέρειας Πελοποννήσου, φε¬ 
ρομένης ιδιοκτησίας Ενορίας Δροσοπηγής Γυθείου, 
διότι με την πολυετή χρήση του ως εκπαιδευτηρίου 
αποτελεί κτήριο ιδιαίτερης ιστορικής και κοινωνικής 
σημασίας, στενά συνδεδεμένο με την ιστορία του 
τόπου και τις μνήμες των ανθρώπων της ευρύτερης 
περιοχής.» 

Η απόφαση αυτή δεν αποτελεί άδεια κατεδάφισης την 
οποία χορηγεί το αρμόδιο Πολεοδομικό Γραφείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2012 

Ο ΥΦΥΠΟΥΡΓΟΣ 

ΠΕΤΡΟΣ ΑΛΙΒΙΖΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή 11 ρ://νννννν. 6 ί. 9 ΐ' - ο-πιαϊΙ: ννθόητ 35 ΐθΐ\θΙ@θ 1 . 9 ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 50006402031 20008 * - 






















